മറ്റ് സത്രീകളെ നോക്കുന്നത് കജോള് കണ്ടുപിടിച്ചപ്പോള്, അജയ് ദേവ്ഗണ് പറയുന്നു ബോളിവുഡില് അന്നും ഇന്നും ഒരേപോലെ പരസ്പരം പ്രണയിക്കുന്ന താരങ്ങളാണ് കജോളും അജയ് ദേവ്ഗണും. മറ്റ് പ്രണയ വിവാഹങ്ങളില് സംഭവിക്കുന്നത് പോലെ തന്നെ കജോളും അജയിയും ആദ്യ സൗഹൃദത്തിലായിരുന്നു. ആ സൗഹൃദമാണ് പിന്നീട് പ്രണയമായി മാറിയത്. വിവാഹ ജീവിതം ഇരുപത് വര്ഷം പിന്നിട്ടിട്ടും ഇരുവരുടേയും ഒരുമയും സ്നേഹവും ഒരു കുറവും വരാതെ നിലനില്ക്കുകയാണ്. താരദമ്ബതികളുടെ ജീവിതം മാതൃകയാക്കുന്ന നിരവധി പേര് ബോളിവുഡിലുണ്ട്. അജയ് ദേവ്ഗണും കജോളും ആദ്യമായി കണ്ടുമുട്ടുന്നത് 1995ല് പുറത്തിറങ്ങിയ ഹല്ചുല് എന്ന സിനിമയുടെ സെറ്റില് വെച്ചാണ്. അജയിയെ ആദ്യം കണ്ടപ്പോള് വളരെ വിചിത്രനായ ഒരു മനുഷ്യനായിട്ടാണ് തനിക്ക് തോന്നിയത് എന്നാണ് കജോള് പറഞ്ഞിട്ടുള്ളത്. Also Read: ശിവന് കാലുപിടിച്ച് മാപ്പ് പറയണം, പുതിയ ഡിമാന്റുമായി തമ്ബി! അധികം വൈകാതെ ഇരുവരും സുഹൃത്തുക്കളായി. അന്ന് മറ്റൊരു പെണ്കുട്ടിയുമായി ഡേറ്റിംഗ് നടത്തിയിരുന്ന അജയിയില് നിന്ന് കാജോള് പ്രണയോപദേശം സ്വീകരിക്കാറുണ്ടായിരുന്നു. ഗുണ്ടാരാജ് എന്ന ചിത്രത്തിന്റെ പോസ്റ്റ് പ്രൊഡക്ഷന് ഘട്ടത്തിലാണ് ഇരുവരും പരസ്പരം പ്രണയത്തിലായത്. നാല് വര്ഷത്തോളം കജോളും അജയിയും പ്രണയിച്ചു. പ്രണയിച്ചിരുന്ന കാലത്ത് ഒരിക്കല് പോലും ഐ ലവ് യു എന്നോ അതേ വിഭാഗത്തില്പ്പെടുന്ന പ്രപ്പോസല് സീനുകളോ തങ്ങള് പരസ്പരം ചെയ്തിട്ടില്ലെന്നും അജയ് വിവാഹശേഷം വെളിപ്പെടുത്തിയിരുന്നു. 1999ല് ആണ് അജ്യ ദേവ്ഗണ് കജോള് വിവാഹം നടന്നത്. ഇരുവരും മാധ്യമങ്ങളെയെല്ലാം ഒഴിവാക്കി വളരെ സ്വകാര്യമായി അടുത്ത ബന്ധുക്കളെ മാത്രം പങ്കെടുപ്പിച്ചാണ് തങ്ങളുടെ വിവാഹം നടത്തിയത്. നെസ, യുഗ് എന്നിങ്ങനെ രണ്ട് മക്കള് ഇരുവര്ക്കുമുണ്ട്. Also Read: വിഷമിക്കുകയോ ദേഷ്യപ്പെടുകയോ ചെയ്യണമെന്ന് തോന്നിയിട്ടില്ല, മുന് കാമുകന്മാരെ കുറിച്ച് കത്രീന കജോള്അജയ് ദേവ്ഗണ് നടന് എന്നതിലുപരി ഒരു സംവിധായകനായും കഴിവ് തെളിയിച്ചിട്ടുള്ള അജയ് കജോളിനെ കുറിച്ച് ഒരിക്കല് പറഞ്ഞ വാക്കുകള് ഇപ്പോള് വീണ്ടും ശ്രദ്ധിക്കപ്പെടുകയാണ്. ഭാര്യയുടെ സാന്നിധ്യത്തില് വെച്ച് അവള് അറിയാതെ മറ്റ് സുന്ദരികളായ സ്ത്രീകളെ നോക്കിയ സന്ദര്ഭങ്ങളില് തന്റെ കള്ളത്തരം കജോള് കൈയോടെ പിടിച്ചതിനെ കുറിച്ചാണ് അജയ് വെളിപ്പെടുത്തിയിരിക്കുന്നത്. അജയ് നായകനായ ദി ദി പ്യാര് ദിയിലെ കഥാപാത്രത്തെക്കുറിച്ച് സംസാരിക്കവേയാണ് താരം ഇക്കാര്യം വെളിപ്പെടുത്തിയത്. മുന് ഭാര്യയെ ദേഷ്യം പിടിപ്പിക്കാനായി തന്റെ പകുതി പ്രായമുള്ള ചെറുപ്പക്കാരികളുമായി ചുറ്റി നടക്കുന്ന ഒരു കഥാപാത്രത്തെയാണ് ചിത്രത്തില് അജയ് അവതരിപ്പിച്ചിരിക്കുന്നത്. തബുവാണ് ചിത്രത്തില് അജയിയയുടെ ഭാര്യയായി എത്തിയത്. വായിനോക്കുമ്ബോഴുള്ള കജോളിന്റെ പ്രതികരണം കജോളിനൊപ്പം നില്ക്കുമ്ബോള് മറ്റ് സ്ത്രീകളെ നോക്കിയാല് അവള് കളിയാക്കികൊണ്ടുള്ള എന്തെങ്കിലും കമന്റ് പറയുകയും തങ്ങള് രണ്ടുപേരും ആ തമാശ ആസ്വദിക്കുകയും ചെയ്യുകയാണ് ചെയ്യുന്നതെന്ന് അജയ് ദേവ്ഗണ് പറഞ്ഞു. സിനിമാ മേഖലയില് തന്നെയാണ് കജോളും എന്നതിനാല് ഇത്തരം കാര്യങ്ങളൊന്നും സീരിയസായി എടുക്കുന്ന വ്യക്തിയല്ല കജോളെന്നും അജയ് പറയുന്നു. ദി ദി പ്യാര് ദി അക്കിവ് അലി സംവിധാനം ചെയ്ത സിനിമയായിരുന്നു. ഇരുപതാം വിവാഹ വാര്ഷിക ദിനത്തില് അജയ് കജോളിനെ കുറിച്ച് പറഞ്ഞ വാക്കുകളും വൈറലായിരുന്നു. അവളെ ഒന്ന് നോക്കിയില്ലെങ്കില്പ്പോലും അവള് വിഷമിച്ചിരിക്കുന്ന കാര്യം എനിക്ക് മനസിലാകും. എനിക്കും എന്തെങ്കിലും വിഷമമുണ്ടെങ്കില് നിമിഷങ്ങള്ക്കകം അവള് അതിനെക്കുറിച്ച് മനസിലാക്കും. പിന്നെ ഞങ്ങള് പരസ്പരം സംസാരിച്ച് മനസിനെ അലട്ടുന്ന പ്രശ്നങ്ങള്ക്ക് ഒരുമിച്ച് പരിഹാരം കാണും. അത്രത്തോളം ആത്മബന്ധം ഞങ്ങള് തമ്മിലുണ്ട് എന്നാണ് അജയ് പറഞ്ഞത്. സിനിമാ തിരക്കുകളില് താരദമ്ബതിമാര് ഗംഗുബായി കത്തിയവാഡി എന്ന ആലിയ ഭട്ട് സിനിമയിലും അജയ് ദേവ്ഗണ് അഭിനയിച്ചിട്ടുണ്ട്. ബാഹുബലിക്ക് ശേഷം എസ്.എസ്. രാജമൗലി ഒരുക്കുന്ന പാന് ഇന്ത്യന് സിനിമ ആര്ആര്ആറിലും അജയ് അഭിനയിച്ചിട്ടുണ്ട്. മെയ് ഡേ എന്ന അമിതാഭ് ബച്ചന് സിനിമയാണ് അജയ് എഴുതി സംവിധാനം ചെയ്യുന്ന ഏറ്റവും പുതിയ സിനിമ. മൈദാന്, താങ്ക് ഗോഡ് എന്നിവയാണ് അണിയറയില് ഒരുങ്ങുന്ന അജയിയുടെ മറ്റ് സിനിമകള്. source: filmibeat.com